R5dwMg/zh-wiki-yue-long huggingface dataset:
9月12號上晝，因螺旋形良好，聯合颱風警報中心將塞班島以東約420公里處嘅熱帶擾動93W升格做熱帶低氣壓14W。並預料呢個風向西至西北偏西移動，趨向北馬里亞納群島一帶。9月13號凌晨改名做熱帶風暴彩雲。
北綫係一條倫敦地下鐵路綫，南北走向貫通倫敦市區同市郊，全長58公里，共52個站，屬深層地鐵路綫。呢條路綫獨特之處在於佢雖然係「一條」路綫，但唔單止南北頭尾段各有兩條主要分支，連穿越市區嘅中段都分做兩條支綫，組成「爻」字形網絡。
北綫網絡之所以錯綜複雜，係因為佢原先並唔係一條路綫，而係由主要兩條獨立嘅地下鐵路綫合併而成。另一方面，雖然北綫叫呢個名，但佢唔單止唔係倫敦地下鐵伸延到最北嘅路綫，反而有位處最南面嘅車站，而且喺全系統31個位處泰晤士河以南嘅車站裡面，北綫就服務其中18個站。
1890年12月18號 ，倫敦城南鐵路通車，來往南倫敦嘅史篤威同倫敦城內嘅英皇威廉街，係全世界首條成功運作嘅鑽挖隧道深層地鐵、首條地下電氣鐵路，更係倫敦第一條當時意義上真正嘅「地下鐵」。城南鐵路之後喺1900至1926年間，向南北兩邊多次延長，來往摩頓同甘頓鎮，就係而家嘅摩頓同銀行支綫。
1907年，查令閣優斯頓咸斯達鐵路）通車，兩條支綫分別由北面嘅高德園同高門）出發，去到甘頓鎮匯合南下查令閣。咸斯達地下鐵係由倫敦地下電氣鐵路公司所有，呢間公司1902年由美國商人查理斯約淇成立，先後併購倫敦多條深層地下鐵路綫，並用「地下鐵」名義提供幾條獨立路綫服務，可謂今日倫敦地下鐵嘅直屬前身。
倫敦地下電鐵喺1913年收購倫敦城南鐵路，1920年代北延城南鐵路去甘頓鎮，以及南延咸斯達地下鐵去到堅寧頓同時，起埋路軌駁通兩條本身獨立嘅鐵路。兩條鐵路喺路綫圖開始共用今日北綫嘅黑色做代表色，即使佢哋仍然各自有唔同名。
約1933年，呢兩條鐵路開始合稱愛治華高門摩頓綫或摩頓愛治華綫。倫敦客運委員會喺接手倫敦大部分公共交通之後，1935年提出新工程計劃，改善各種交通服務，其中就包括愛治華高門摩頓綫嘅北嶺計劃，呢個就係1937年8月28號 改名北綫嘅由來。
根據計劃，北綫會接管沼澤門至芬士巴利公園嘅大北都市綫，以及芬士巴利公園至愛治華、另有兩條分支分別去亞歷珊卓宮同高班列嘅愛治華高門倫敦鐵路，並由愛治華起新綫北延到寶樹荒原。不過倫敦地下鐵衹係接管同電氣化咗高門至高班列一段，就遭遇第二次世界大戰令計劃中止。
北綫全長58公里，共52個站，全綫都喺大倫敦範圍內。路綫各段都有分支，北面嘅係愛治華支綫同高班列支綫支綫），兩者去到甘頓鎮交匯，再分做銀行支綫同查令閣支綫穿過市中心，去到南倫敦嘅堅寧頓交匯，最後再分做摩頓支綫同巴德思支綫。
北綫目前用車係1995型列車，由GEC阿斯通喺1996至2000年生產，1998年6月12號 至2001年4月10號 投入北綫服務，代替過往嘅1959、1962同1972型列車。呢款列車係車廂分隔嘅六卡編成，由兩個三卡車組組成，全綫共106抽車，2013至2015年間做中期翻新。
作為世界第一條地下電氣鐵路綫，北綫到1990年代，最舊嘅地底段經已服務超過一世紀。由於地鐵公司長年欠缺投放資源經營，北綫因為佢日久失修嘅設施同舊款列車導致服務欠佳，令坊間稱之為「受苦綫」。1995年，北綫開始大翻新，包括換入1995型新列車、更換路軌、電力升級同車站改善工程。
北綫本身計劃喺2012年倫敦奧運會前改用Thales Seltrac S40訊號系統運行同啓用列車自動運行系統。但結果進度延誤，要到2013年2月26號 先有第一段路綫開始用新系統，2014年6月2號 先全綫改用ATO系統。
2016年秋季起，北綫提供通宵地下鐵服務，逢星期五、六晚深夜至第二朝24小時行駛，經查令閣支綫來往愛治華／高班列同摩頓，銀行支綫就唔會通宵行車。呢項服務原先打算喺2015年9月開始，但因為勞資雙方傾唔掂輪更細節等問題而延遲。
為配合巴德思發電站重建，北綫喺2015年動工起一條新支綫，由堅寧頓出發經九榆去到巴德思電廠站，全長3.2 km。呢條支綫喺2021年9月20號 通車，係倫敦地下鐵最新落成嘅路段，兩個車站亦係最新一批落成嘅站。
《罪迷宮》係一部2013年嘅美國驚悚電影，由丹尼斯維爾諾夫執導。主演係曉治積曼、積佳蘭賀、Viola Davis、Maria Bello、Terrence Howard、Melissa Leo、保羅戴路。
FFx喺2012年11月9號成立，2013年正式出道，初頭有8個成員，包括鄒莉盈、林佩瑜、陳安兒、甘翠華、羅凱霖、葉梓嵐、龍欣怡同嚴詠彤，其中嚴詠彤做咗半年到就退出。其他曾經加入過嘅成員包括黃家慰同劉寶文等。
雖然一般嘅文書處理器或者排版軟件⸺例如 Microsoft Word、Adobe InDesign 或者 LaTeX 等等⸺都有整索引嘅功能，但係專業做索引嘅人通常都唔會用爾啲，而係用一種專門用來整索引嘅軟件。
不過，喺某嘅情況下，例如要做索引嘅係網站、電子書或者其他數碼文件等等，整索引的確係會要用到軟件嘅索引功能，或者用其他方法，將本來會直接寫喺索引嘅分類嵌入正式內容嘅源碼入面，爾種整索引嘅方法叫 embedded indexing。
2019年10月10號，由中車株洲電力機車有限公司喺馬來西亞本地化生產嘅「ETS2」米軌動車組正式投入使用，亦係馬來西亞第一個提供商務座艙嘅動車組。車入面設置咗穆斯林祈禱室、潔淨設施同指南針等，並提供無障礙設施。
依家金馬士去新山火車鐵軌只係單線，依家做緊改善工程。金馬士至新山鐵路軌道全長有192公里長，耗資89億令吉，最高時速可以去到160公里，不過列車會同依家營運路線一樣以時速140公里行駛，預計吉隆坡到新山需要行駛3個半鐘，將提供每日22個班次，並可同時運載346人。
有啲會分為五官，天極中間一官，東南西北各一官，咁合乎五行占算。之不過咁有問題，中官唔係黃道內，五星唔經中官。咁用來分野，驗事就唔平均。咁用二十八宿，以及十二次分野，咁就可用到五星。到後尾國少，十二國經已對到十二次。
陳祖為早年居住喺九龍深水埗蘇屋邨，就讀鄧鏡波學校。喺香港中文大學攞到社會科學士學位後，佢去咗倫敦政治經濟學院修讀理學碩士，再喺牛津大學攞埋哲學博士學位。之後，陳祖為加入香港大學政治與公共行政學系，主要教授政治理論，一教就教咗成三十年，直至2021年。
陳祖為一般被視為溫和民主派人士。2006年公民黨成立嘅時候，陳祖為係創黨成員之一，2014年退出 。2015年，佢聯同前公民黨成員湯家驊創辦智庫組織民主思路，並擔任民主思路聯席召集人，2017年8月退出。
繼天主教會之後，巴基斯坦教會係巴基斯坦最大嘅基督教會，呢個國家擁有百分之九十七嘅穆斯林人口。呢個地區嘅基督教傳教由16世紀穆斯林、印度教徒同錫克教徒之間。直到1947年，傳教活動都集中喺印度教旁遮普人身上。
由1873年開始，第一批衛理公會信徒響卡拉奇同其他講英語嘅城市傳福音。自1900年以嚟，衛理公會開始響印度人口中開展傳教活動。由1902年到1915年，衛理公會嘅人數由1,500人增加到15,000人。
《歎息橋》係香港電視娛樂同優酷聯合製作嘅電視劇。套劇由林保怡、周家怡、衛詩雅、伍詠薇、陳奐仁領銜主演。製作班底嚟自2016年ViuTV電視劇《綠豆》，由黃綺琳編劇，FatBall同25執導，而總監製就係林保怡。
套劇每集頭一節會用一般劇集嘅「上帝視角」去交代廿年前發生嘅事實，而每集第二到四節都由一個角色嘅視角去帶出現代發生嘅劇情，各個角色嘅視角會因為自己嘅選擇性記憶而出現差異，所以同一件事由唔同角色交待會有唔同細節，要由觀眾判斷返邊個版本最貼近事實。
原本功夫無所謂級數。十九世紀八十年代，日本人嘉納治五郎創立柔道，學者身穿白袍，初學者綁白帶，滿師就綁黑帶。黑帶白袍，對色甚為醒目。綁帶，以平結綁喺腰前。之後就有唔同色帶，以示高低。有時黑帶上再分段數，再判高低。
利和經銷係利豐旗下公司，主要喺亞太區、中港台、英國同美國從事分銷服務，2004年由利豐有限公司喺香港交易所分拆上市，招股價係每股3.5港元，集資約莫4億。2010年8月，利豐宣佈以每股21緡或者0.585股利豐股份私有化利和經銷，同年11月1號正式由香港交易所除牌。
伍崇曜，本名元薇，字良輔，號紫垣，商名紹榮，係清朝商人伍秉鑑嘅第五個仔，廣州十三行怡和行第五任行商，十三行總商，伍氏入粵七世祖。佢曾經係全球最有錢嘅商人之一，屬「買辦」階層，善於喺清朝廷同英國人之間斡旋，喺世界上有一定影響力。
中年男人徐來陪住家婆同屋企一家大細嚟香港旅遊，計劃靜鷄鷄同喺香港讀緊大學嘅初戀人楊伊見面。之前賣翻版光碟嘅拉拉為咗拍紀錄片而跟到香港，鏡頭除咗影到香港嘅美食同靚景，重影到徐來同楊伊嘅見面陰謀。結果一班人從旺角追到中環，從彌敦道追到銅鑼灣都未停過。
梅子林喺馬鞍山山頂西南便山腰，佢西便有女婆山。梅子林係三個谷嘅水嘅匯聚點，水由另一個谷向西北經大水坑流入大埔海。沿東北谷上山以到石壟仔，沿西南谷上山，過女婆坳，落山就係小瀝源各村。沿東南谷上出，可以到茅坪同黃竹山，向南行，過一羣高山可以到西貢。
武肺疫情期間，政府不時突然封區，禁止居民外出配合政府嘅檢疫工作。而家住西營盤均益大廈嘅中西區區議員葉錦龍，喺2021年3月31號，就要往隔離酒店檢疫。但當佢同其他居民登上往隔離營嘅巴士嗰陣，民建聯楊學明就喺旁邊大笑，叫葉錦龍「入到去要生生性性做人」，而另一名民建聯成員劉天正，亦喺旁邊大聲譏笑，又話「有病毒傳染他人就唔好」。
橋頭區喺臺灣高雄市，北抵岡山區，西鄰梓官區，東連燕巢區，南接楠梓區。本區地勢平坦，水系計有後勁溪、典寶溪、中崎溪流經，氣候屬熱帶季風氣候。高雄新市鎮計畫喺本區，並因鄰近嘅楠梓快速發展而間接帶動本區嘅發展。
全區總面積有25.9379平方公里，人口3.8萬人，係高雄同台南間嘅中途站，有南北縱貫公路、縱貫鐵路、高雄捷運紅線穿越，交通便利，喺日佔時代，已經喺呢度設置臺灣第一座現代化嘅糖廠「橋頭製糖株式會社」，特殊嘅糖業文化係本區社區文化嘅最佳代表。
明居正係中華民國政治學家，臺灣臺北人，籍貫廣東三水。外省第二代，操流利國語同粵語、英文，做過中國國民黨黨員，國立臺灣大學政治學系名譽教授、「透視中國」客座資深研究員。佢研究過中國共產黨政治同派系而出名。
包括課室11間，設計與科技室、視覺藝術室、家政室、音樂室、電腦輔助學習室、學生活動中心、圖書館、會議室、小組教學室、資源室、校園電視台、言語治療室、社工室、醫療室、雨天操場、禮堂、花園、籃球場、歡樂田園。
語文、常識、社會教育、公民教育、科學、數學、資訊及通訊科技、音樂、體育、視覺藝術、電腦認知、普通電腦、家政科、科技與生活、綜合科技、自理科、普通話科、實用英語科、圖書科、工作訓練科、其他學習經歷、德育科、班級經營、興趣科。
快捷通巴士係馬來西亞一間巴士公司。佢主要喺巴生谷、檳城、關丹、霹靂提供公共巴士服務。快捷通巴士由馬來西亞國家基建公司擁有，由佢嘅全資子公司快捷通巴士私人有限公司營運，屬於吉隆坡快捷通品牌名旗下嘅公共交通服務之一，而旗下另一項公共交通服務係快捷通軌道。
B7TL同奧林比安一樣係橫置引擎，不過個散熱水箱就擺咗喺引擎室右邊。佢係用富豪D7C引擎，波箱配搭係Voith DIWA或者ZF Ecomat。B7TL底盤初時係喺蘇格蘭Irvine出，到咗2000年就逐步改咗喺瑞典出。
富豪B7TL喺英國有多間大小型巴士公司，包括多個大型巴士集團Arriva同埋第一集團等等買，蹤跡遍及英國各地。而佢亦有被賣去愛爾蘭。喺英國同埋愛爾蘭，B7TL可以配亞歷山大ALX400、Plaxton President、東蘭開夏Vyking/Myllennium Vyking同埋Wright Eclipse Gemini車身，另外有一架係配亞歷山大丹尼士Enviro 400車身。
喺雨傘革命之後，政府提出嘅政改方案，堅持跟隨北京單方面候選人要得到過半數提名委員會成員支持，只能產生2至3名候選人嘅要求。好多民主派同坊間唔少團體都表明反對方案，而陳弘毅就喺2015年1月提出咗「白票守尾門」方案。
呢個節目由同類節目《回憶備份》班底負責製作，早喺2018年上半年籌備，喺2019節目巡禮介紹過，本嚟計劃2019年播。不過節目製作時間比預期長，結果決定推遲到2020年播，並喺2020節目巡禮再介紹多次。
閃電泡芙最早喺十九世紀出現，起源地係法國里昂。最早期嘅食譜冇乜點提過閃電泡芙嘅起源，所以佢好可能係慢慢演化出嚟嘅，不過亦有人估佢係名廚安托南‧卡雷姆發明嘅。閃電泡芙一開始叫做「公爵夫人式麵包」或者「細公爵夫人」。
閃電泡芙嘅外層係泡芙酥皮整成嘅，質地同普通泡芙一樣。西餅師傅通常會用唧花袋將佢唧做一條條長條，然後攞去焗到出面脆身、入面空心為止。不過依家某啲餅舖有專門整閃電泡芙嘅機，唔使人手唧都可以量產一樣長度嘅泡芙酥皮長條。
等焗完攤凍咗之後，就可以唧啲餡入泡芙裏面，再喺上面鋪層糖衣。傳統嘅閃電泡芙餡有吉士、雲呢拿忌廉、或者希布斯特忌廉。不過今時今日嘅閃電泡芙有好多種變奏，除咗開心果或者咖啡味忌廉之外，仲有冧酒吉士同栗子蓉餡可以揀。
今時今日閃電泡芙已經成為咗遠近聞名、代表住法國嘅嘢食之一，唔少人去到法國都會特登幫襯下啲地道嘅閃電泡芙名店，而專賣閃電泡芙嘅舖頭亦都開到香港、東京等地。同時，閃電泡芙嘅花款亦越嚟越多，有啲西餅師傅仲會整農曆新年主題或者動畫角色造型嘅閃電泡芙嚟吸客。
閃電泡芙個特別之處就係佢嘅長度，所以整西餅呢行出現咗鬥長嘅風氣。截至2023年為止，由健力士世界紀錄認證嘅「世界上最長朱古力閃電泡芙」紀錄喺一班瑞士嘅西餅師傅手上，佢哋喺2014年整嗰條有成503米咁長。
喺數論中，半完全數係完全數嘅推廣。如果一個正整數自身嘅全部或者一部分真因數嘅和等於個數自己，就叫做半完全數。顯然，所有完全數都係半完全數，半完全數無可能係虧數。一部分過剩數係半完全數。唔係半完全數嘅過剩數叫做奇異數。
朱永龍係香港一個金牌經理人、娛樂圈活動項目經理、藝術創作人同埋舞蹈總監。主要做過策劃演唱會同慈善公益晚會活動咁。合作單位包括香港電台、電視台、電影公司、唱片公司、張學友、張國榮、梅艷芳、張惠妹、許冠傑、譚詠麟、張柏芝、王靖雯、王菲、劉德華、林憶蓮、郭富城、許志安、任賢齊、黎明、陳曉東、杜德偉、草蜢、陳小春、孫耀威、鄭少秋 、陳百強、陳小春、莫文蔚、鄭秀文、周慧敏、楊采妮、范曉萱、溫碧霞、那英、梁雁翎、胡慧中、王馨平、黎瑞恩、關淑怡、Twins、陳冠希、葉佩雯、金城武、鄭嘉穎、劉小慧、伏明霞、彭羚、鍾鎮濤、黎姿、郭芯其、羅文、童安格、李克勤、許慧欣、林嘉欣、陳奕迅、張衞健咁。
夏西基浴場，全名叫夏西基希林蘇丹公共浴場，又叫許林蘇丹浴場，係土耳其伊斯坦布爾嘅一間浴場，喺1556年起好，係奧斯曼蘇丹蘇里民一世幫佢嘅老婆許林女蘇丹起嘅一間浴場。從古代開始，土耳其啲人好鍾意沖涼，有成半世時間都喺浴池度過。
11月11號，嘉義市長候選人舉行選舉冧巴抽籤，抽籤結果係中國國民黨黃敏惠1號、無黨籍林聖芬2號、民主進步黨涂醒哲3號。候選人響抽完冧巴之後都高聲嗌口號，黃敏惠嗌出「一馬當先、嘉義優先」，涂醒哲就嗌「嘉義換新3、市政一路發」。
因為清水灣道近飛鵝山路面太斜，巴士上斜會好辛苦。另外，西貢區同順利邨附近人口不斷增加，加上西貢區自從劃做郊野公園之後，遊人越來越多，爾段路成日塞車。港英政府決定喺清水灣道近安達臣道旁邊起多條新清水灣道。
荃景圍體育館，香港室內體育館之一，喺荃灣柴灣角荃景圍，美環街三十八號，近愉景新城，英文叫Tsuen King Circuit Sports Centre。行政上歸荃灣區。設施有籃球場、排球場、羽毛球場、壁球場、活動室。
第33屆香港電影金像獎喺2014年2月5號嘅中午喺香港文化中心公佈提名名單，同年4月13號夜晚喺香港文化中心搞。大會司儀由鄭中基、林家棟同毛舜筠主持，紅地氈司儀係楊崢同衛志豪。呢屆香港電影金像獎由電視廣播有限公司攞到播映權，而香港電台第二台以聲音直播。
不過，由於14號綫實行咗快慢綫，兩綫嘅列車行嘅軌道都唔同。其中慢綫列車喺車站開邊嗰兩條軌道停站，而快綫列車直接喺車站埋邊嗰兩條軌道飛站唔停。喺慢車到呢個站之後，若果下一班係快車兼馬上到呢個站飛站嘅話，慢車入面都有「而家係臨時停車，車輛設備安全」嘅反復廣播。
2010年，爲咗落實廣州市嘅「北優」發展戰略同埋支持從化同埋知識城嘅發展，嗰時份規劃話起14號綫，路線要起成「人」字樣。雖然話有整呢個站，但站位向西南移咗500m。雖然路線提出咗快綫嘅需求，但唔經呢個站。
1979年4月4號喺澳洲巴富出世，老母莎莉·萊傑·貝爾係一名法語老師，老竇金·萊傑係賽車手，又係一名採礦工程師。老母來自蘇格蘭高地氏族，老竇係巴富當地嘅名門望族出身。希夫喺Marys Mount小學畢業，之後進入咗Guildford預科學校入面嘅預備學校就讀。
希夫喺出演《法外狂徒》嗰陣同娜歐蜜·華茲交往，喺2004年4月分手。希夫曾經都同莉莎·簪恩、海瑟·葛拉罕拍過拖，最後同女演員米雪威廉絲結咗婚，兩個人係喺出演《斷背山》嗰陣認識嘅，並生咗一個女，佢哋個女嘅契爺係《斷背山》另一位主演積佳蘭賀，而契媽係出演《Dawson's Creek》嘅貝姿·菲莉普絲。
2008年1月22號北美東部時間下晝3點26分，希夫·烈達被管家同埋按摩師發現條屍喺紐約蘇豪區布魯街421號嘅屋企4樓。屍體被發現時全身赤裸噉趴喺瞓覺嘅床上面，旁邊放著大量嘅安眠藥。警方喺房間入面搵到其他嘅處方藥物，並未發現任何毒品，房間內部無明顯嘅自殺以及他殺嘅痕跡。
1月23號初步驗屍時，希夫嘅死因都未確定。而2月6號嘅第二輪驗屍報告出爐之後，紐約驗屍處確認希夫嘅死因係「急性藥物中毒」，係因為希夫同時服用咗鎮痛藥、止痛劑、抗焦慮藥、鎮靜劑、安眠藥爾六種藥物，一般嘅處方係唔會同時開咁多種藥嘅，紐約驗屍處都斷定爾次事件係意外。
雖然話佢預測喺2015年嗰陣會計得越嚟越快，會升到每秒計到10嘅17次方嘅速度，但係呢個速度喺2013年就實現咗。呢部超級電腦嘅使用範圍係包括同燃燒試驗、磁力試驗有關嘅科學探究，重可以用嚟模擬大氣層。
天河2號係由中國大陸嘅國防科技大學同埋浪潮集團負責組裝同埋測試，喺2013年底得到廣東省廣州市嘅國家超級計算廣州中心驗收，之後開放畀出面嘅人嚟接受實驗、科研同埋教育方面嘅運算任務。成個系統投資額係一億美金，佔地720平方米。
1998–99年歐洲聯賽冠軍盃係第7屆歐洲聯賽冠軍盃，亦係歐洲足協主辦嘅第44屆頂級球會賽事。決賽喺西班牙巴塞隆拿魯營球場踢，英格蘭嘅曼聯喺大部分時間落後德國嘅拜仁慕尼黑一球之下，喺補時階段連入兩球捧盃。
2013年退役後，碧咸就開始着手籌建新球隊，最終選擇邁亞美作為新球隊嘅主場。2018年1月29號，MLS宣佈大聯盟第25支球隊落戶邁亞美，並喺2020球季正式加入MLS。球隊名稱「邁阿密國際」喺2018年9月5號正式公佈。
呢個節目為觀眾多方位了解娛樂圈最新動向，剖析TVB皇牌劇集同綜藝娛樂節目製作後面好少人知嘅故仔，直擊閒人唔入得嘅拍攝現場，解構當中秘密。亦為觀眾鍾意嘅藝人送上生日祝福，同將藝員嘅歡樂透過大氣電波同大家分享。
《4條腿拯救隊》係一部美國電腦動畫戲，由夢工廠製作。內容係改自聯合媒體所出版嘅同名漫畫。呢套映畫戲嚮2006年5月19號於美國上映，由添莊遜同嘉莉克柏積執導，而製作人係Bonnie Arnold。呢套映畫戲係一級片。
佢本科畢業之後再喺劍橋讀地球物理學做博士生，期間發生汶川大地震。大地震理論上應該為佢個研究提供大量研究數據，佢啲同學都好興奮，但係佢發現地震令佢關心嘅，唔係地震嘅物理現象，而係籌款賑災。汶川大地震呢件事令佢決定退學，轉行做人權事務。
佢返香港入讀香港大學專業進修學院法律系，2014年香港大學 PCLL畢業，2016年做咗大律師，喺夏慤大律師事務所執業。佢畢業之後專職做人權律師，打過嘅出名官司包括郭永健港鐵示威案、馮敬恩圍堵港大校委會案、戴耀廷佔領中環串謀公眾妨擾案等等。
一年一度紀念六四事件嘅香港維園六四燭光晚會搞咗三十年，一路由支聯會主辦，但係2020年同2021年香港警務處連續兩年用武漢肺炎香港疫情做原因，禁止維園悼念集會。2021年，由於支聯會主席李卓人已經坐緊監，鄒幸彤帶領支聯會申請搞維園六四晚會。
2021年8至9月，香港警務處國家安全處勒令支聯會遞交運作資料。鄒幸彤代表支聯會回應指國安處嘅要求唔合法，拒絕提供資料。9月8號，警察又上門拉佢，期間佢全程直播。9月9號，警方將鄒幸彤嘅控罪改做「煽動顛覆國家政權罪」。
瑪拿西支派喺以色列嘅歷史中亦發揮咗重要嘅軍事角色。佢哋派出咗勇士參與以色列嘅戰爭，為保衛以色列同擴張領土作出咗貢獻。喺征服迦南地嘅過程中，瑪拿西支派嘅人民同其他支派一齊戰鬥，為以色列嘅統一同繁榮作出咗努力。
2013年5月4號發行嘅《經濟學人》雜誌曾經以穿著龍袍、手持香檳嘅習近平作為封面，又喺內文講習近平表現出嘅民族主義情緒好似1793年乾隆皇帝唔肯接見英國使節馬戛爾尼嗰陣所流露出嘅自大，但當時《南華早報》嘅經濟新聞編輯陳澍認為呢篇文係反對習近平提出嘅「中國夢」。
喺2018年3月嘅第十三屆全國人民代表大會第一次會議，《中華人民共和國憲法》被修改，始於鄧小平時代嘅幹部領導職務任期限制被廢除，美國著名記者托馬斯·弗里德曼之後喺《紐約時報》撰寫社論，話世界進入一個威權政體嘅領袖開始謀求絕對權力嘅時代。
一啲媒體同批評者會用「習特勒」將習近平比喻做前納粹黨領袖希特拉。2016年，一個叫權平嘅朝鮮族男人話計劃著住寫有「Xitler」嘅T恤上街，之後被秘密拘捕。喺反修例運動期間，一啲塗鴉同標語用Xitler形容習近平。
2018年3月20號，習近平喺第十三屆全國人民代表大會第一次會議閉幕式發表講話嗰陣，將西藏史詩《格薩爾王》讀錯成「薩格爾王」。新華社之後對習近平講話影片入面嘅錯誤進行修補。新浪微博亦即刻對習近平讀錯格薩爾王名稱嘅消息、評論等展開審查，當時有一段時間喺百度搵唔到「格薩爾王」同「薩格爾王」呢兩個詞語。
因為迪士尼卡通角色小熊維尼同習近平外表體態相似，網上出現大量相關創作。自2017年7月起，小熊維尼畀新浪微博短暫列為違禁詞。由於呢件事引起全球媒體關注，所以喺7月18號，「小熊維尼」從違禁詞列表刪除。
中國政府對小熊維尼嘅封殺，亦令小熊維尼成為咗一啲唔支持中共嘅人，惡搞同二次創作嘅對象。例如，高登音樂台喺2019年，就將李克勤著名歌曲《紅日》改編做《習大大佢堅似維尼》，批評中國喺人權法制政制嘅問題，仲提到孟晚舟事件，推出咗一年來有近過百萬點擊率。
部分媒體會用諷刺嘅口吻用綽號「習包子」指稱習近平。基於同樣原因，習近平重有「慶豐帝」呢一個綽號。2016年，一位名叫權平嘅朝鮮族男人著住寫有「習包子」同「大撒幣」嘅白色T恤返工，又影相上傳到Twitter。
2020年開始，社交網站Twitter出現「#總加速師」嘅主題標籤，迅速成為網絡熱門詞，係對應被叫做「改革開放同現代化建設總設計師」嘅中共前領導人鄧小平。暗喻習近平上台之後實行專制獨裁統治，結果係「將中國帶向強大同美國分庭抗禮」或者「加速中國共產黨嘅崩潰，又將中國帶去深不見底嘅深淵」。
日本手機遊戲《偶像夢幻祭2》2021年2月21號喺官方微博發布活動信息嗰陣，將游戲角色「高峯翠」原本嘅漢字「翠」隱去，用日文羅馬字代替。當時主辦方重特別強調係由於特殊原因，暫時用羅馬音代替，請各位制作人理解同友好交流，唔好討論過多無關嘅事情。
《運動有團伙》係香港電視娛樂製作嘅體育節目，由鄧家禮、鄧伊程主持，由2021年7月3號到7月17號逢禮拜六晚喺ViuTV播。節目係ViuTV配合2020年東京奧運嘅「奧運有團伙」嘅其中一個特備節目，會訪問唔同香港運動員。
蔡玉玲係香港記者同時事節目製作人，2007年加入香港電台電視部，2016年轉投網媒傳真社，2018年再以自由身製作人身份製作港台時事紀錄節目《鏗鏘集》，有份製作嘅出名單元有《721元朗黑夜》、《7.21誰主真相》、《7.
蔡玉玲製作七二一元朗襲擊專題報道《7.21誰主真相》嗰時用車牌查冊，2021年被裁定兩項「明知而作出要項上虛假陳述」罪成，上訴到高等法院被駁回，再上訴到終審法院，2023年6月5號一致裁定蔡玉玲上訴得直，撤銷定罪同判罰。
日本松雀鷹係種猛禽。早期嘅分類學家曾經將佢同松雀鷹當係同一種，直到近年觀鷹者多咗，先開始加以分辨，但的確好容易同松雀鷹混淆。種名 gularis 嚟自拉丁文 gula，喉嚨咁解，學名全部意思係「有喉線嘅鷹」。
呢度喺以前嗰陣係重未有馬路嘅。1873年，有位嗌莊湯臣嘅蘇格蘭佬出版咗《中國同埋中國人嘅畫報》，從入面列出嘅嗰啲相可以好清晰噉睇到，呢度以前係條藥舖街。而清朝宣統年嘅《南海縣誌》就話，響嗰陣時唔嗌「槳欄路」，而是嗌「漿欄路」，嗰陣重係條巷仔添。
到咗20世紀80年代嗰陣，槳欄路又變咗條賣衫街，重要係專門賣童裝嘅。喺20世紀90年代開始無耐，由於光復南路口嘅東邊嗰截嘅槳欄路改咗凈係可以從西邊行到東邊，搞到好多運衫車都入唔到槳欄路，於是啲舖入唔到貨。
一德路站嘅站廳嘅收費區分別喺車站嘅西南邊同東南邊A出入口附近嘅角落頭嗰度。中間俾免費區嘅過街通道隔開咗。而A出入口附近嘅收費區係專門畀傷殘人士出入站嗰陣用，雖然話冇好似機場南站噉整部闊嘅閘機出嚟，但係傷殘人士如估有需要嘅話，可以嗌工作人員攞車飛嚟開免費專用通道入去用。
喺1997年嘅地鐵路網規劃入面，嗰時嘅7號綫喺一德路同海珠南路交界嗰度出現咗「一德路站」嘅名，而車站嘅位就喺而家呢度以南嘅位。後嚟喺2003年嗰份方案入面，7號綫就變咗而家嘅6號綫，不過車站嘅位就變咗，搬咗嚟而家呢度。
喺起緊呢個站嘅站廳嗰陣，話要拆咗一部分一德路同埋海珠南路路口交界東北邊啲屋。但喺2004年底，其中有間屋嘅租客話政府畀出嘅補償係都要大額先至得，重要少啲錢都唔滯，結果一直都未達成共識，搞到工程一拖再拖。
而地鐵方面就用暗挖方法搞掂咗呢個站嘅月台層隧道嚟儘量唔影響6號綫嘅一期通車。而呢單拗數一直拗咗6年，直到2011年下半年嗰間屋租約到咗期之後，唔單止政府搵咗一早就去咗香港住嘅業主，而且業主話收返產權，重接受埋政府嘅拆遷補償，最後租客喺攞唔到乜錢嘅情況先至搞掂單嘢。
喺工期拖咗5年又11個月之後，車站工程正式開工，雖然話佢哋猛咁趕緊工期，不過俾住喺嗰度附近嘅居民成日話影響住嗮佢哋休息，加上工地重俾人整蠱都有，但係都趕唔切喺2013年12月28號正式開通咗首通段嘅6號綫。
一直到喺2014年9月底先至搞掂嗮呢個站入面，冚唪唥嘅土建工程，轉咗畀機電隊繼續搞。喺2014年12月25號先至搞機電測試，之前網民同媒體話喺2014年底開通嘅一德路站，到咗2015年1月20號都未見到佢開通。
而呢個站嘅出入口問題，喺起緊呢個站嗰陣凈係出現咗A呢個臨時嘅出入口，直到2014年底先至又起咗個永久B出入口。至於點解話出入口要整兩個，係因為中國內地嘅消防安全規定話地鐵站一定要至少2個出入口先至得。
而本身A出入口係諗住去一德路同海珠南路交界東南邊嘅山海城嗰度，點知因為話要改好多管道線路先至話起咗喺北邊B出入口冇幾遠嗰度。本嚟話地鐵站重起多個C出入口嘅，但係俾好多喺嗰度冇幾遠嘅商戶話反對喺嗰度起出入口，結果先至冇起到。
呢個站附近主要都係啲海味嘅批發市場同埋一德路嘅商業旺地，加上佢有好多乾果同海味等雜貨店。所以喺客流方面都幾多吓。喺呢個站開通之前，啲人就唔係揀海珠廣場站就係文化公園站度坐地鐵，或者係去到附近啲巴士站坐巴士都有。
另外，由於呢個站冇幾遠就係遊客成日去嘅石室聖心大教堂。加上附近重有好多大型醫院同中小學響度，所以平時客流都好多吓，尤其喺上落班高峰，呢個站都幾多人吓。喺客流高峰時期，呢個站重搞咗客流措施嚟限制咗啲客流。
2021–22年歐霸盃係第13屆歐霸盃，由歐洲足協主辦。由呢屆賽事開始，由於佢對落多咗個歐洲協會聯賽，分組賽參賽隊伍由48隊減到32隊，分成8組，小組首名直入十六強淘汰賽，小組次名就同8支歐聯分組賽第三名球隊將會踢淘汰圈附加賽爭淨低8個十六強淘汰賽席位，小組第三就降格踢歐協聯淘汰圈附加賽。
2014年11月19號雨遮革命期間，張珈衍被懷疑同四位示威者喺無合理辯解下，整爛立法會綜合大樓兩道玻璃門、幾幅玻璃牆同一道門而被拘捕，之後獲准保釋外出。東區裁判法院喺2015年5月11號因證據唔夠撤銷對張珈衍嘅指控。
《經濟脈搏》係香港商業電台響星期一至五港股交易日下晝五點到傍晚六點嘅財經節目，由新聞及公共事務部製作，通常由羅輝同莫靄欣主持。主要有『今日財經頭條』、『財金道場』同『投資熱線』三個專欄。喺2022年3月18號起，播出《投疫在行動》節目，由陳淑薇同埋羅輝主持。
2007年，廣州政府話要解決公交企業嘅惡性競爭同巴士公司數量越嚟越多嘅問題而開始整合巴士資源，結果呢間巴士公司喺2009~2010年同珍寶、白馬合併成而家嘅第三巴士公司。而汽車換成第三巴士裝飾係從2007年11月13號開始刮起浪潮。
呢類活動主要喺2019年11月到2020年1月比較活躍，之後隨住香港爆發武漢肺炎疫情，呢類活動就越嚟越少人參加，踏入夏季之後，基本上得返一位每次都著住藍色風褸嘅17歲姓李嘅中學生David堅持出席，所以畀人叫做「Lunch哥」。
中環嘅「和你Lunch」歷史可以追溯到2019年10月2號中午嘅「中環快閃遊行」，示威者由中環遮打花園出發行到上環再掉頭行去金鐘政府總部，抗議警員喺前一日示威入面槍傷示威者，有超過一千人參加。到10月4號中午，示威者再次號召發起「中環快閃遊行」，由中環遮打花園經域多利皇后街去國際金融中心，抗議政府準備制定《禁止蒙面規例》，亦有超過一千人參加。
同年11月11號，反送中運動嘅黎明行動開始，嗰日中午有大批示威者喺畢打街路口附近集結，防暴警員曾經射過催淚彈。12號開始，活動正式定名叫「和你Lunch」，中環連續幾日都有示威者喺畢打街路口附近集結，變成逢禮拜一到五都會搞嘅常規示威活動，之後活動地點亦擴展到中環唔同地方，包括交易廣場外、國際金融中心商場中庭等等，不過就暫時未有再用遊行嘅方式搞。
隨住黎明行動開始中環每日搞「和你Lunch」，其他地方亦相應仿效搞自己嘅「和你Lunch」，地點包括黃竹坑、太古坊、九龍灣、觀塘、長沙灣、葵涌等，活動頻率就無統一，有啲唔定期搞，有啲一個禮拜搞一次，有啲就日日搞。
中華人民共和國成立後7年，×國派出花名嗌「覺醒者」嘅特務組織殺入中國大陸，重以「紫密」嘅高級密碼嚟溝通，令中國大陸嘅國防建設造成嚴重破壞。七〇一部隊鄭當等人接受到命令，要喺全國各地搵各類超能力人物去搞清楚「紫密」係乜。
葡萄園係香港新界元朗牛潭尾一個屋苑，即係加州豪園對面，元朗區一處豪宅群，地產發展商有新鴻基地產個子公司。物業有160座別墅，附近村巴，住客會所有恆溫泳池，一千萬呎園林綠化、8萬呎會所，酒窖同10萬呎葡萄園農莊咁。
環角道響1984年通車時，只係一條由舂磡角道通去柏濤小築嘅掘頭路。到1994年隨著馬坑邨發展，環角道先至延長到而家個位，但只能通去馬坑邨範圍入面。直到2000年2月28號佳美道延長段通車後，車輛先至可以經環角道往返舂磡角同赤柱。
澳門經濟喺1997年金融風暴下滑。好多澳門人當時貪平北上珠海買嘢，令澳門市面一片冷清、蕭條。但係許自勵堅持繼續開分店，又話呢個係商機。當時超市有句口號係「平過拱北，薄利多銷」嚟吸引客人。短短幾年時間，「新苗」分店已經遍佈澳門多處，包括澳門半島同氹仔。
澳門電子消費卡推出之後，多間超級市場都有抬高價格情況，其中有居民話石排灣新苗超級市場買一包米，標價116.9蚊，用消費卡找數之後，被對方收取139.9蚊，當事人隨即同超市職員理論，最後至退返23蚊畀佢。
係指有信史記錄之前、有人類活動痕跡之後嘅一段越南史時期。越南有悠久歷史，形成出自己獨特嘅文化，係東南亞最早具備國家雛型嘅社會之一。而家越南史界有個統一嘅意見，認爲喺公元前一千年左右越南形成文化共同體，呢個文化共同體即係東山文化。
喺當時相比週邊地區，東山文化嘅文明程度比較高，有自己啲文化特徵，但又有東南亞地域共通性。喺紅河流域等越南北部地帶，已經形成各聚落、部落嘅相互聯絡，呢個聯絡網構成咗東山文化，成爲越南主體民族京族嘅文化正源。
援交，即援助交友或援助交際，源自日本名詞，起初指少女為咗得到錢而答應同男性約會，同性行為無直接關係。不過，現今援交實際意義係賣春賣淫等嘅代名詞，因為事實上援交個案多數目的係性交。援交同性工作者，染性病風險係一半半。
卡拉季奇係前波斯尼亞政治人、詩人、精神科醫生。由1995年開始俾海牙嘅戰爭罪行法庭通緝，指控佢涉及種族滅絕同埋戰爭罪行，包括策劃1992年至1995年圍攻薩拉熱窩嗰時殺死11,000人 ，1995年喺斯雷布雷尼察殺死8,000個回教徒。
1971年，卡拉季奇喺薩拉熱窩大學醫學系畢業，做咗心理醫生，放工之後鍾意寫細路仔詩歌、劇本同埋塞族民歌，之後做埋詩人。1989年，卡拉季奇從政。到咗1990年代，南斯拉夫分裂，回教徒主導嘅波斯尼亞政府喺1991年宣布獨立，卡拉季即刻宣布成立波斯尼亞塞族共和國，由佢做總統。
基督新教喺香港係其中一個主要宗教。根據香港政府喺2016年5月發佈嘅資料，現有香港基督新教信徒大約有48萬，會堂達1450間，大小宗派逾70個。除了唔少本土宗派外，一啲主要國際宗派同傳教機構都有喺香港組織，包括基督復臨安息日會、聖公會、浸信會、宣道會、播道會、信義會、循道衞理聯合教會、五旬節宗同救世軍。
正義聯盟，有時亦自稱正義聯盟黨，係香港一個激進建制派政黨，已故發言人係李偲嫣，自稱由「一群來自香港不同界別」人士組成。佢哋成日猛烈攻擊香港泛民主派同香港本土派，又先支持梁振英政府，後轉為支持香港警察。
The ONE係香港九龍尖沙嘴一座商場，喺彌敦道100號，樓高23層，總面積超過40萬平方呎，係香港目前樓層數最高嘅純商場，概念來自日本銀座式大型綜合商場。商場由華人置業投資額大概港幣25億發展，喺2010年10月29號開幕。
岑樂怡中學讀聖母玫瑰書院，預科讀惠僑英文中學，並擔任學生會副主席，大學讀香港浸會大學英文系，主修比較文學。佢大學三年級演舞台劇時畀now TV發掘，開始兼職娛樂主持，到畢業後正式加入now TV。隨住2016年同一集團嘅viuTV開台，岑樂怡亦有過去幫手拍節目。
佢關注香港嘅新聞自由同假新聞問題，有份參與創立事實查核實驗室，有時會就呢啲問題發表分析同意見。例如喺雨傘革命嗰陣，佢就曾經分析當時唔同嘅謠言，形容呢啲謠言嘅散播有組織有計劃，識得講故仔，有畫面感有細節，仿真度極高，渠道亦揀得好。
2021年6月28號，區家麟主持11年嘅《自由風自由phone》前大半個鐘，突然接獲港台通知當日為最後一日主持節目。佢回應話原因「心知肚明」，認為係有人唔鍾意佢喺電台以外撰寫文章監督政府、批評施政嘅言論，而港台管理層又較敏感，唔能夠接受佢嘅評論，認為事件係百分百政治判斷。
紀錄片內容係香港理工大學衝突期間唔同嘅景象，當中包括時任立法會議員許智峯嘗試帶領市民離開校園，警察以執法為名，將抗爭者逼向絕路，例如利用閃光彈襲擊校內人士，被困者被警察包圍，近百人從天橋徒手游繩而下，公路狂奔等景象。
另外，紀錄片亦有拍低警察冷嘲熱諷，肆意喝斥同對示威者非人化嘅言論，例如揶揄佢哋係「曱甴垃圾」，話佢哋食冰冷嘅「生命麵包」如同窮人、長者、拾荒者，更指自己收工後，北上去食海底撈，突顯當時呢啲警察對低下階層同埋生命價值嘅蔑視。
眾新聞曾經喺香港為《紅磚危城》申請放映許可，但電影檢查審核委員會將佢評為三級片，並要求加上「部分行為可能構成刑事罪行」、「部分內容或評論亦可能未獲證實或有誤導成分」等警告。眾新聞上訴，但全部都被駁回。
老章麻雀係一個麻雀術語，講嘅係一種蔴雀玩法，而呢種玩法，亦係蔴雀最最最原本嘅玩法。不過而家流通緊嘅老章麻雀，其實只係五十年代之前嘅玩法，至於再早可以早到幾時，就無從稽考，不過已經可以講老章麻雀就係最原本嘅蔴雀玩法。
蔴雀最原本嘅玩法其實已經無從稽考，老章麻雀只可以話係最接近原本玩法，因為最原本嘅蔴雀同而家其實有好大分別，無論喺牌數同各門牌嘅稱呼都同而家嘅蔴雀唔同，而老章麻雀就係最接近而家蔴雀嘅最原始玩法。而家所有而家流行嘅蔴雀玩法，大致上都係由麻雀傳入咗唔同嘅地方，經唔同地方嘅文化影響，簡化咗之後演變出嚟，有人認為，如果無咗呢個簡化過程，蔴雀跟本唔會興起。
第二輯名為《台灣民宿 貳》，Now觀星台喺2014年2月6號至4月25號，逢星期五晚9點30分至10點播出，總共有12集。重播就喺2015年7月7號至9月15號，逢星期二晚9點30分至10點。ViuTV就喺2017年6月23號至9月8號，逢星期五上午12點30分至下午1點播出。
莊豐源案源於一個香港出世，但父母都係中國內地人嘅細路莊豐源，佢屋企人話，按《香港基本法》第廿四條，佢有居港權，打官司打到去終審庭，2001年終審庭判佢贏，重確認若果中國公民嚮香港出世，都可以享有居港權。
內地孕婦，無論係咪「雙非」都湧去香港生仔，日後全家都可以申請做香港人。香港政府既唔要求修正《基本法》，亦唔堵截。中介人公司同埋私家醫生大把生意。香港政府推動醫療產業，兼中國開放自由行，大量內地人去香港。
之不過，香港政府無預備足夠醫生護士等人手，結果私立醫院額滿，連帶公立醫院都唔夠用，醫生畀私立醫院挖走。太多內地人去香港生仔，搞到香港醫院加價兼揀客，港人大肚婆爭到連床位都無，搞到要上街示威，出現反「蝗蟲」運動。
MV入面搵咗雅慧做女主角，兩個人去到最後拎住紅色同白色嘅氣球，正好係星加坡國旗嘅兩種顏色，仲有We Love Singapore嘅字樣出現。另外陳泂江仲動用人情牌，搵咗李南星、陳麗貞、林湘萍、鄭各評、徐彬、方偉傑、黃俊雄等星加坡大牌明星，喺MV尾聲嗰陣為歌曲畀出愛心手勢。
為人熟悉嘅作品有《名偵探柯南》男主角江戶川柯南、《鐵刃》男主角小刃、《忍者亂太郎》男主角豬名寺亂太郎、《伙頭智多星》男主角味吉陽一、《魔女宅急便》女主角琪琪、《小肥肥一族》主角姆明、《鬼太郎》男主角鬼太郎、《亂馬½》嘅天道靡同埋《人魚之森》女主角真魚。
2020年香港立法會選舉民主黨初選，係指民主黨就原定喺2020年9月進行嘅第7屆香港立法會選舉所進行嘅黨內初選。其中地區直選同區議會部分喺2020年1月－5月期間進行。民主黨喺地區直選選區只出一張名單，而區議會出兩張名單。
5月17號，民主黨進行特別會員大會，7名現任議員均獲通過，被民主黨推薦參加民主派初選。不過，現任民主黨九龍西立法會議員黃碧雲被接近1／4嘅黨友反對出選，成為唔同媒體報道呢次初選嘅焦點之一。最終黃碧雲喺民主派初選落敗，令民主黨自1998年來，首次喺九龍西無派人參選。
民主黨係上屆立法會非建制派嘅第一大黨，有7席。但其中許智峯同埋黃碧雲任內分別受搶手機風波同埋議會表現欠佳嘅批評。一直盛傳有黨內元老不滿希望換人，但多名民主黨港島區議員包括羅健熙同趙家賢都表明唔會挑戰佢。
5月3號深夜，袁海文喺社交平台貼文，話黨內甄選已有結果，願意接受黨友嘅決定，又恭喜黃碧雲，寄望她繼續努力。而香港01就報道，袁海文喺支部中攞到11票，地區黨團有9票，而作為現任議員嘅黃碧雲，喺支部中攞到33票，地區黨團攞到23票。
黃碧雲去到會員大會嘅時候，被唔少黨員批評，但最終佢同許智峯仍然勝出黨內初選。另外，其餘五位現任議員經黨內甄選後均獲通過，推薦參選。分別係胡志偉、林卓廷、尹兆堅、鄺俊宇同埋涂謹申則各自參選區議會功能界別。
生命麪包係款18+男仔手淫遊戲，可以將麪包換做餅乾，叫潮濕嘅SAO。喺遊戲入面，參與者圍住麪包企成一圈開始手淫，直到精液射落麪包上面，最後先完成嗰個必須要食咗塊癡住精液嘅麪包佢。有傳聞話香港某啲大學嘅迎新營有啲人都會玩呢隻遊戲，不過唔知堅定流。
港鐵特惠站喺2002年由當時嘅地鐵公司同八達通合作開發，設喺部份香港商場，佢哋都係比較遠離港鐵站出口，但港鐵嘅潛在乘客不時到訪嘅地方。港鐵特惠站係一種三贏方案，港鐵可以用有效特惠價方法，爭取更多為慳車資而改變主意嘅顧客。
優惠係由當時嘅地鐵公司設立。因此，喺兩鐵合併後初期只適用於前地鐵車站，而喺前九鐵嘅車站入閘都要畀正價車費，以及憑相關八達通轉乘前九鐵路綫時，亦可享有再入閘費調減。統一票務系統後優惠就開始擴展至港鐵全綫。
2009年7月1號，港鐵喺深圳地鐵福田口岸站收費區內增設適用於落馬洲站嘅特惠站，有HK$3車費回贈，曾經係唯一一個設喺香港境外嘅特惠站以及曾經係所有特惠站中最高嘅優惠金額。至7月18號，港鐵位於紅磡站城際直通車入境禁區嘅特惠站，用嗰個特惠站之後喺紅磡站入閘搭市區線，可享最多HK$5車費回贈。
宣道會宣教士1899年喺中國廣西梧州創立「建道書院」，再喺1902年設立「建道女院」，兩院喺1937年合併，第二年改名做「建道聖經學院」。1949年中華人民共和國成立之後，建道搬到香港長洲，第二年復課。
1955年改名做「建道神學院」。1975年宣道會西差會將學院嘅領導責任移交宣道會香港區聯會接管。「建道神學院市區校園」喺2005年成立，位於灣仔蘭杜街自置校址。1999年係建道一百週年，學院特別為百年紀念製作專輯《一個世紀的祝福》。
西印度群島教省教會係普世聖公宗教省成員之一。教會喺西印度群島大部分地區組成八個教區。西印度群島大主教同主教長現時職位係由現任牙買加主教侯活·格里高利）擔任。格里高利響2019年5月喺千里達西班牙港嘅卡斯卡迪亞酒店參加西印度群島聖公會第40屆議會，被神職人員同平信徒選為第十三任教省大主教。
由於英格蘭聖公會喺英國殖民地差傳，西印度群島喺1883年成為一個自治教省。佢由兩個大陸教區同六個島嶼教區組成，包括巴巴多斯、伯利茲、圭亞那、牙買加、巴哈馬、東北加勒比同阿魯巴、千里達與多巴哥，同向風群島。
索夫係意大利前足球員，司職守門員，以隊長身份幫意大利足球代表隊贏得1982年FIFA世界盃冠軍，時年40歲，係FIFA世界盃史上年紀最大嘅冠軍隊成員。退役後做教練，帶領過祖雲達斯贏過意大利盃同埋歐洲足協盃冠軍，亦帶領過意大利足球代表隊贏過2000年歐洲國家盃亞軍。
《戰狼300》係一部2006年美國史詩式戰爭電影，由薩克薛達做導演，改編Frank Miller同埋Lynn Varley嘅1998年同名漫畫系列。主演係謝拉畢拿、Lena Headey、David Wenham、Dominic West。
1998年1月1日，時任省長夏理斯借 ｢慳錢｣ 做藉口，唔理民間同六市中五市政府嘅強烈反對，夾硬將六市合併為新嘅多倫多市，大多市政府相應取消，令議員數目銳減超過一半，當地稱為六市合併，幾乎二十年之後都仲有人反對。
我是香港人連線，係一個主張香港獨立同埋倡議獨立意識嘅網站，喺2004年11月成立，認為「全民投票、獨立建國」應該係香港最終嘅理想。呢個網頁亦都提議香港效仿其他嘅去殖民化運動，即係要舉行公投嚟決定香港嘅未來。
「我是香港人連線」網頁喺2004年11月1日註冊，喺創立期間撞正香港立法會議員張超雄提案香港喺普選嘅爭議上舉行全民公投。因為咁，所以北京有聲稱有香港人想搞「港獨」，同時話喺香港舉行嘅任何公投都係違反香港基本法。
面對北京嘅指控，香港泛民主派再次澄稱香港冇人喺度搞港獨。2004年11月中，香港報章同埋美聯社報導咗「我是香港人連線」網站嘅出現。之後，2005年2月6日中新社發表評論員文章，指控我是香港人連線公然策動「香港獨立運動」，並且煽動網民加入。
亦有唔少人話呢個網站只係中國政府官員喺發表「公投等同港獨」嘅言論之後，網民作爲回應嘅「惡搞」網站。網站入面有部份內容都幾無厘頭，例如孫中山招兵買馬或者甘地嘅不合作運動等等，唔單只冇發生過，入面有啲内容，好似「香港人口是由多元種族組成，香港永久居民除華人佔大多數，尚包括四個少數族裔，即孟加拉人，高加索人，印度人及巴基斯坦人」、有個地圖將中國大陸稱為「支那豬」等，根本就不符事實。
喺2008年6月18號之前，呢間學校嘅短袖校服上面有劃著「SHI SAN ZHONG XUE」呢堆帶有紫藍色同中黃色組成咗條折線噉嘅英文響度，但係呢堆字喺2006年9月1號新出嘅校服就取消咗。而帶有「呢啲字」嘅校服喺2008年6月18號嘅中考考試結束咗之後先至消失嗮。
喺光緒廿七年八月，嗰時清政府因為腐敗，成日俾人鬧到狗咁滯，佢唔想俾民眾玩殘佢，結果率先落令，話廢除科舉嚟搞學堂。就喺1902年，嗰時賀連田仁長、吳道鎔、舉人汪兆銓等紳士，就厝錢起咗間「中學為體、西學為用」、面向廣府各縣招生嘅新式學堂。
而經費方面，就按俾廣府學宮明倫堂睺實咗嘅惠濟義倉，每年捐9600両白銀嚟起學校，結果佢哋總共捐咗19297両。就喺1902年先至辦咗間中學規制嘅教忠學堂，甚至連翰墨池南邊嘅明倫堂都隨時嚟借講堂都有。不過嗰時就喺同康有為辦嘅萬木草堂冇幾遠嗰度。
喺光緒廿八年二月，教忠喺貢院招考，一陣間就官紳畢集，總督陶模、巡撫德壽、學政文治等開嘅「會同招考」，由學政話係甲定係乙嘅等級，嗰時啲人都好關注招考係點嘅。就喺嗰年七月先至正式開學。嗰時係廣東地區入面，比較早辦嘅其中一間學堂。
喺辛亥革命之後，丁仁長就走咗佬，畀咗汪兆銓嚟霸住個位。而學堂就變咗學校，雖然話間學校一直改咗嗌「廣東公立師範學校」嘅名，但係喺汪兆銓等人去咗廣東省民政廳長度話要改名，甚至重轉咗畀教育部都有，話學校一直係民眾負責出錢嚟辦嘅學校，結果俾教育部同意咗，就嗌返「教忠師範學校」。
喺1932年12月，民國教育部就出咗《師範學校法》，話私人或團體唔畀辦師範學校，結果「教忠」呢兩個字俾人喺1933年改咗嗌「私立教忠中學」。喺1935年就辦咗初中同高中嘅完全中學，嗰時係「教忠」嘅全盛時期。
不過學校影響得最大嘅事係1919年，嗰時廣州話要拆城墻嚟起馬路。嗰時市政公所話將府學東街整闊佢嚟起成馬路，佢先將靠近府學東街嘅科室、宿舍、操場都拆嗮。好彩嘅係市政公所嚟做座辦、而話拆城墻嚟起馬路嘅曹汝英就喺教忠學堂入面做過數學老師，佢同汪兆銓校長傾咗好多次先至達成咗「賠償補起」嘅共識先例，結果就喺之前廣府學宮嘅貫道門起課室同宿舍，重喺番山嘅右手邊起返操場。
喺抗日戰爭嗰陣，由於日本仔殺到廣州，嗰時學校猛咁一窩蜂噉搬嗮出去，但係「教忠」啲負責人就冇話到將間嘢搬走，而係話「城存與存城亡與亡」嘅豪言出嚟。但係最後都唔好彩，就喺廣州淪陷之前嗰幾日先至話停課，搞到喺呢幾十年嚟買嘅圖書同儀器等教都唔見嗮。
喺廣州淪陷咗之後，金曾澄等喺澳門搞咗間分校，而有條件啲「教忠」學生都陸續去嗮澳門度複課，甚至重招收澳門當地嘅學生。結果時隔一年，中小學生就去到成千人喇。而校長就俾董事長金曾澄暫時坐住。直到1942年初，由於金曾澄返咗去中國內地嗰度做新嘅職位，而校董事會就嗌咗朱葆勤嚟繼任。
蟲媒花係指一種開花植物嘅花用昆蟲做傳粉媒介。蟲媒花通常嘅做法係分泌花蜜，靠噉嚟吸引蜜蜂同蝴蝶等嘅昆蟲走入花嗰度採蜜，當有隻蟲做呢樣嘢嗰陣，花粉會黐上佢身，然後等隻蟲飛去第朵同種嘅花採蜜嗰陣，花粉就有機會掂到另外嗰朵花嘅雌蕊，做受粉產生孕育下一代嘅種子，令個植物物種能夠繁衍後代。
係中國廣東廣州地區冇咗嘅中學，1988年成立，位置喺而家黃埔區廣州經濟技術開發區友誼路66號。佢係廣州經濟技術開發區管理委員會出錢辦嘅一間現代化高質量嘅初級中學。但2012年同廣州開發區外國語學校合併而消失。
淡武隆大橋，全名蘇丹哈芝奧瑪阿里賽夫汀跨海大橋，係汶萊一條大約30公里嘅跨海大橋，連接摩拉縣同淡布隆縣。呢條橋開通之後汶萊人唔使再經馬來西亞沙撈越林夢往返境內兩地。大橋喺2020年3月17號正式通車，工程由南韓大林產業同中國建築承建，呢條橋亦係汶萊一個地標之一。
響寬永六年，江戶幕府將軍德川家光派自己奶媽春日局去見後水尾天皇，但係春日局冇官位就去見天皇，令到後水尾天皇好嬲，覺得江戶幕府當佢冇到，所以響同一年，後水尾天皇突然傳位畀二囡興子內親王，即係明正天皇。爾個做法令當時人好震驚。
赤鱲角路係香港一條公路，喺離島區大嶼山赤鱲角東岸，由東岸路近機場路交界，沿岸邊通去順朗路同屯門赤鱲角隧道公路交界，即係港珠澳大橋香港口岸人工島嘅東南面，全長2.56公里。條路喺2017年3月10號命名，2018年10月24號上晝9點隨港珠澳大橋同步通車。
數入喺音樂上係指用某啲方法喺一場音樂表演臨開始之前俾表演者準備進入首音樂嘅節奏。例如係一班人一齊演奏樂器嗰陣，帶頭嗰個負責「1 2 3 4，1 2 3 4...」噉數拍子，等在座嘅表演者一齊進入拍子，跟住就一齊開始演奏。
2020年，羅振峰參加ViuTV搞嘅真人騷選秀《全民造星III》，順利打入五十強，不過去到四十強資格賽嗰陣，雖然佢臨場表現幾好，但要按照賽制跟表演前各組員投淘汰票嘅結果而淘汰咗佢，做咗呢輪比賽頭一位被淘汰者。
藍田體育館，香港室內體育館之一，喺觀塘藍田碧雲道一百七十號，英文叫Lam Tin South Sports Centre。行政上歸觀塘區。設施有籃球場、排球場、投球場、羽毛球場、活動室、健身室、壁球場、乒乓球檯、兒童遊戲室。
汪明荃、施祥鵬、陳玉書、高敬德、馬介璋、吳朱蓮芬、林樹哲、廖正亮、陳永棋、黃光漢、李澤鉅、張閭蘅、鄒燦基、計佑銘、施展熊、何柱國、鄭張永珍、李大壯、戴德豐、郭炳湘、劉漢銓、劉廼強、胡定旭、盧文端、施子清、楊孫西、郭炎、伍淑清、潘宗光、胡應湘、吳光正、鄭家純、朱樹豪、榮智健、羅康瑞、李家傑、蔣麗芸、李國強、梁振英、潘祖堯、徐展堂
除咗基督教同天主教都有喺代表機構嘅網址入面透露參選辦法之外，其餘四個代表機構都係圍內決定，如果報名人數目超過配席位數目，就會由負責嘅選舉主任按照《行政長官選舉條例》，以抽籤方式決定邊位可以成為選舉委員會委員。
選舉委員會基督教界別普選係界別入面自己舉辦嘅選舉，喺2006年10月29號舉行，所有喺教會登記咗嘅教友，都可以喺嗰日喺返自己嘅會堂或者全香港多個公眾投票站投票。而候選人答問大會喺一星期前嘅10月22號下午舉行，有發問對答環節，等選民可以向候選人提出問題。
這次選舉有27位候選人，分別代表香港華人基督教聯會及基督徒支持普選連線。華聯會提倡「一堂會一票」，比起依家教徒一人一票嘅選舉制度更加保守，而基支連就直情反對選委會呢種選舉特首嘅方式，兩張名單政治取態迥異。
根據香港教區主教公署秘書長辦公處喺10月3號發出嘅通告，有意報名加入選舉委員會嘅天主教人士，可以喺10月31號前將報名信親身送交或以掛號信寄交抵秘書長辦公處。教區只會負責核實報名人嘅天主教徒身份，並喺11月1號至8號間將全部名單轉交宗教界界別分組嘅選舉主任。
浸會大學道係香港九龍一條路，響九龍塘東部，道路呈「7」形，西北接聯福道，南接禧福道，以香港浸會大學命名。香港浸會大學嘅浸會大學道校園，以及香港消防處嘅九龍塘消防局，都座落響呢條道路之上。道路南端附近重有禮賢會彭學高紀念中學。
Carlyle Works原本係英國巴士公司Birmingham & Midland Motor Omnibus Company嘅廠房，係多架BMMO巴士同埋客車生產地。1970年BMMO巴士停產之後，間廠改為專為National Bus Company旗下嘅巴士公司提供工程支援，包括改裝巴士。
1980年代中，Carlyle為迎合當時英國對小巴嘅需求，開始推出一系列小巴車身。1987年3月5號，Carlyle被私有化，俾Frontsource Limited收購。1989年，Carlyle從Trinity Holdings手上買入Duple Dartline中型巴士車身設計。
《把砒霜留給自己》係由香港導演劉翁同佢公司「What A Sunny Day」製作嘅香港電視劇，改編自網絡作家「Mr. Pizza」短篇小說，由10個單元故仔組成，每集30分鐘。套劇喺2020年11月12號喺OTT平台hmvod上架，再喺2021年3月1號Netflix全套上架，劇集內容結合懸疑、喜劇、浪漫等唔同元素，一上架就打入Netflix香港排行榜最高第二位。
山東燒雞係一味山東菜，係用紅燒整法整嘅雞，整法係先用油炸熟隻雞，再將佢放落一盤用八角、薑、葱、豉油整嘅鹵水，紅燒一段時間，等啲肉軟腍腍，就可以上碟。山東燒雞嘅骨同肉好易分開，有啲食肆會整成手撕雞畀客。
》，係第38部多啦A夢電影作品。呢個電影係根據《金銀島》小說改編嘅。劇本係由《你的名字。》同《男仔與野獸》嘅製片人川村元氣寫嘅。今井一曉，多啦A夢電視動畫嘅插曲導演，正作為佢第一部多啦A夢專營權電影指導呢個項目。
高祀仁喺1963年入讀合肥工業大學採礦系，做過廣東大寶山礦實習生等，喺1972年9月加入中國共產黨，然後響大寶山礦供銷辦公室出任副主任、黨總支副書記同助理工程師，1981年出任礦長助理，1983年攞到工程師資格。
中國哲學起源喺春秋戰國時期，即被係畀人嗌做「百家爭鳴」嗰陣時，佢嘅特點係思想同文化嘅顯著發展。就算中國哲學大部分喺戰國時期先開始，但中國哲學嘅元素已經存在咗幾千年咁耐。 有啲可以喺《易經》度搵到，呢本書係一部古老嘅占卜綱要，至少可以追溯到公元前 672 年。
卡洛斯二世冇仔女，臨死前承認咗自己嘅外甥孫、大王太子路易二仔安茹公爵菲臘係王位繼承人。經過王位戰爭之後，最終波旁王朝嘅安茹公爵菲臘獲得承認，正式成為西班牙國王，係菲臘五世。同時，佢亦將自己個名由Philippe改做Felipe，而自己個姓亦將佢西班牙化成Borbón。
1868年，西班牙議會推翻咗伊莎貝拉二世，另立意大利柯斯特公爵、國王域多利奧·伊曼紐二世二仔阿馬迪奧係新國王，稱號係「King of Spain, by the Grace of God and will of the nation」。
1873年，阿馬迪奧一世因為得唔到最大嘅兩個勢力嘅支持，又完全搞唔掂西班牙混亂嘅情況，宣佈退位。之後，議會一度成立共和國，無耐就擁立前女王伊莎貝拉二世個仔阿方索係國王，係阿方索十二世。稱號係「Constitutional King of Spain」。
悟覺妙天禪師喺1934年日據臺灣高雄州潮州郡潮州庄出世，出身純樸農村，幼年時適逢第二次世界大戰，同埋阿媽早死，冇人照料，大個啲因家貧無以為繼，故投身軍旅。國防管理學院高級班畢業，考試院乙等特考優等合格，然後喺國防部任職到四十歲退役。
悟覺妙天禪師喺40歲開始正式修行，大概過咗十年嘅宗教探索，研讀宗教典籍，有道家、佛教、一貫道、摩門經、聖經等，亦參訪各宗派，到咗大大小小嘅寺廟、道觀、神壇、教堂等。佢皈依臨濟宗84代在家居士傳人敬哉禪師後，一門深入，一度唔食人間煙火，入深山閉關清修，終於證道，喺 1982 年獲敬哉禪師授予「法脈傳承」，亦即係禪宗嘅「內傳法印」〔呢句嘢唔似粵語，唔該改咗佢〕。
1983年喺台北市區成立首間道場，然後成立咗基金會，旨喺普傳禪宗「不立文字，教外別傳，明心見性，見性成佛」嘅修行法門，畀修行人唔分根器利鈍，都可以經由修持仍獨創嘅「印心禪法」同釋迦牟尼佛兩千五百年前所傳嘅「印心佛法」嚟開悟同埋實證到佛陀嘅境界。
2017年，悟覺妙天禪師分別喺美國、臺灣舉辦大型演講會，佢喺台中演講話，世尊話「夜睹明星而見性」係指人體內嘅細胞放光、靈性放光，一個人修行一定要做到身心充滿能量，同接通宇宙聖靈嘅光，先能夠解脫、成就，世尊法脈傳承所傳嘅就係佛光、聖光。
「財團法人釋迦牟尼佛救世基金會」嘅網站都有話到，悟覺妙天教團重參與唔少公益活動，包括探訪中國大陸非法移民收容所、為身心障礙細路舉行課程、捐款支持災難應對等。2014年、2015年、2016年、2017年，中華民國內政部向「財團法人釋迦牟尼佛救世基金會」頒授「年度績優宗教團體」獎項，並將該會列為「社會教化」項目之一。
悟覺妙天禪師依照佛教三學戒、定、慧，同致力喺學習解脫嘅方法，提出咗「清淨」、「智慧」、「圓滿」、「圓覺」等諸多禪修理論，以專注禪定嘅方法，唔同一般放空冥想嘅禪定方式，傳授佢多年修行心得集結成嘅「印心佛法」同「印心禪法」，理論同實修並進，用「金剛蓮花印」、「大圓滿印」、「禪定印」等手印嚟配合禪坐，雖然有開班講解「金剛經」等佛教經典過，但唔同一般佛教團體以誦經、持咒、早課、晚課嘅修行方式，反而重視修行弟子「禪定」同「六度萬行」嘅實修功夫。
另外，更主張一般佛教團體冇嘅修行觀點－「魂、魄、靈性嘅清淨修行，魂、魄、靈性一齊修行成就」，佢話「印心佛法嘅修習，可禪定接佛光清淨魂魄，同靈性上升，一齊住位喺禪心輪，噉就到咗天界，人間一切嘅災難就能避免。
洛庇絲德聖安納幾乎為當時所有爭執雙方作過戰。幾次戰鬥勝利使佢聲望大增，其中包括1829年抵抗西班牙重新佔領墨西哥嘅戰鬥。但係佢嘅失敗同樣使佢聲名狼藉，1836年平定德薩斯州叛亂時，佢喺聖古辛托被森侯斯頓擊敗並俘虜。
1846年墨西哥戰爭爆發後，美國總統占士諾斯波爾克派船送佢回國執行和平使命，但佢回國後反而領導墨西哥軍隊反對美國，直到被擊敗而遭流放。馬克西米連一世皇帝被扶植登上墨西哥皇位時，佢表示願意為佢效勞但同時亦表示願意同佢嘅反對者合作，都遭拒絕。
丹尼士長矛係一款由英國丹尼士車廠喺1991至2000年間出嘅一款大型後置引擎單層巴士，佢取代咗丹尼士獵鷹巴士。丹尼士亦喺1995至1998年間出過佢嘅雙層版，以取代丹尼士統治者，雙層版初時都係叫丹尼士長矛，1996年正名為丹尼士飛箭。
丹尼士長矛可以配多款唔同嘅車身，喺英國有多間巴士公司買咗，另外亦有被出口到波蘭、香港、荷蘭及新加坡等地。長矛SLF可以配Wright Pathfinder或Berkhof Excellence 1000 NL車身，但只喺英國賣出105架。
河背水塘官名河背灌溉水塘，係香港一灌溉水塘，喺新界八鄉，河背南面山上，行政上歸元朗區。海拔250米羣山環抱水塘於其中。水注入錦田河，亦係錦田河上游，亦歸大欖郊野公園，自然環境優美。水塘容量50萬立方米，水務署管水塘之中至細。
1960年代，香港政府為咗增加大欖涌水塘供水量，截流錦田河，引水入大欖涌水塘，搞到錦田河中游以下水量大減，影響農民灌溉，所以當局另外起多四個灌溉水塘，以供八鄉農民耕田用水，河背水塘就係其中之一。水塘1961年起好使用。
《魯冰花》呢篇小說以代課老師郭雲天嘅角度，描繪臺灣地區社會貧富懸殊、教育體制、農村發展、黑金政治等問題。文中熱愛畫畫嘅天才兒童古阿明同家姐古茶妹年幼失去媽媽，古阿明嘅天才大家都冇發現到，而溫柔、善良、體貼又承受極大傷痛嘅古茶妹，就係魯冰花花語「母愛」嘅象徵。
1960年鍾肇政36歲，開始喺《聯合報》副刊連載嘅時候，中華民國仍然喺動員戡亂，臺灣省亦處於《臺灣省戒嚴令》管控下，當時作家流行寫作「反共文學」，鍾肇政呢這部作品卻係「鄉土文學」，並且有技巧噉批評當時社會，寫作時重俾臺灣警備總司令部關注。
劉沛龍喺加拿大溫哥華讀大學，主修視覺藝術、副修傳理學，做過5年合眾之音義工DJ，大學畢業後返香港，1993年加入香港商業電台做廣告創作，之後開始做埋節目主持。跟住佢移居返溫哥華，做過華僑之聲同加拿大中文電台節目主持，亦有做過新時代電視嘅主持。